**Ενότητα 4η**

**ΕΝΩΜΕΝΗ ΕΥΡΩΠΗ ΚΑΙ ΕΥΡΩΠΑΙΟΙ ΠΟΛΙΤΕΣ**

**Ελεύθερες αναφορικές προτάσεις**

**Αναφορικές αντωνυμίες**

Οι **αναφορικές** είναι αντωνυμίες με τις οποίες εισάγεται μια δευτερεύουσα πρόταση, η οποία δίνει πληροφορίες για μια οντότητα της προηγούμενης πρότασης.

 Στην κατηγορία των **αναφορικών αντωνυμιών** εντάσσονται:

|  |  |
| --- | --- |
| α) τα άκλιτα **που**και**ό,τι** | *Τα λόγια****που****του είπες τον πλήγωσαν. -  Κάνε****ό,τι****θέλεις.* |
| β)**ο οποίος, η οποία, το οποίο** | *Μίλησα με τον πατέρα του Γιάννη,****ο οποίος****είναι δικηγόρος*. |
| γ)**όποιος, όποια, όποιο** | ***Όποιος****βιάζεται σκοντάφτει.* |
| δ)**όσος, όση, όσο** | ***'Οσος****χρόνος κι αν περάσει θα σε θυμάμαι.* |

**Αναφορικά επιρρήματα:** οτιδήποτε, οποτεδήποτε, οποιοσδήποτε, όπως, πως, καθώς, ωσάν, σαν, οσοδήποτε, οπουδήποτε, όποτε, εκεί που, όπου.

**ΠΑΡΑΔΕΙΓΜΑΤΑ**

Κάλεσε όποιον θέλεις. Όσοι κοιμούνται ξεκουράζονται.

Αγοράζει ό,τι βρίσκει μπροστά της.

Στην εποχή µας είσαι ό,τι δηλώσεις.

Βοηθάει όσο μπορεί.

Πέρνα όποτε/οποτεδήποτε θέλεις.

Μετά από λίγο καιρό θα χορεύεις όπως χορεύω εγώ.

Όπου κι αν πας, να µε θυμάσαι.

Όπου να πάει, τον λατρεύουν. Όση προσοχή και να / κι αν της δώσεις, δε µένει ευχαριστημένη.

Οποιοσδήποτε να τον φώναζε, ερχόταν.

**ΠΕΡΙΓΡΑΦΗ**

Οι αναφορικές προτάσεις λέγονται **ελεύθερες ή ακέφαλες** όταν **παραλείπεται** το σηµείο αναφοράς (το ουσιαστικό, το επίρρηµα, το ρήµα κτλ. στο οποίο αναφέρεται η αναφορική πρόταση). Διακρίνουµε δύο είδη ελεύθερων αναφορικών προτάσεων: τις ονοµατικές και τις επιρρηµατικές.

**α) Ονοµατικές ελεύθερες αναφορικές προτάσεις**

Είναι εξαρτηµένες προτάσεις οι οποίες εισάγονται µε τις αοριστολογικές αντωνυµίες **όποιος-α-ο, οποιοσδήποτε, όσος-η-ο, οσοσδήποτε ό,τι, οτιδήποτε ,** κτλ. Οι ονοµατικές ελεύθερες προτάσεις προσδιορίζουν µια ονοµατική φράση που **παραλείπεται** από την κύρια πρόταση. Οι ονοµατικές ελεύθερες αναφορικές προτάσεις μπορεί να λειτουργούν ως:

**! αντικείµενο,**

**! υποκείµενο ή**

**! κατηγορούµενο**.

α) Αγοράζει ό,τι βρίσκει µπροστά της. (αντικείµενο)

β) Κάλεσε όποιον θέλεις. (αντικείµενο)

γ) Όσοι κοιµούνται ξεκουράζονται. (υποκείµενο)

δ) Στην εποχή µας είσαι ό,τι δηλώσεις. (κατηγορούµενο)

**Προσοχή:**

Οι αναφορικές προτάσεις μπορεί να λειτουργούν ως ομοιόπτωτοι και ετερόπτωτοι προσδιορισμοί ή ως εμπρόθετοι προσδιορισμοί (μαζί με πρόθεση):

Εμείς**, όσοι ζούμε σ’ αυτή τη χώρα,** πρέπει να αγωνιστούμε (Παράθεση)

Ν’ ακούς τη συμβουλή **όποιου σ’ αγαπά** (Γενική Υποκειμενική)

Πήγαινε στο σπίτι **όποιου θέλεις** (Γενική κτητική)

Ο λόγος **για τον οποίο σας καλέσαμε εδώ** είναι πολύ σημαντικός (Εμπρόθετος προσδιορισμός)

Θα σε βοηθήσω **σε ό,τι χρειαστείς** (Εμπρόθετος προσδιορισμός)

**Προσοχή στο ό,τι (άκλιτη αναφορική αντωνυµία) και του ότι (ειδικός σύνδεσµος).**

Θα κάνω ό,τι μου πεις.(αναφορικό)

Eίναι φανερό ότι έλεγε ψέματα.(ειδικό)

**β) Επιρρηµατικές ελεύθερες αναφορικές προτάσεις**

Είναι εξαρτηµένες προτάσεις οι οποίες εισάγονται µε αοριστολογικά-αναφορικά επιρρήµατα**:όποτε, οποτεδήποτε, όπου, οπουδήποτε, όπως, οπωσδήποτε, καθώς, όσο, οσοδήποτε, σαν** και προσδιορίζουν ένα επίρρηµα ή έναν άλλο επιρρηµατικό προσδιορισµό της κύριας πρότασης **που παραλείπεται** και δηλώνουν:

**! χρόνο,** Πέρνα όποτε / οποτεδήποτε έχεις ανάγκη από παρέα. (επιρρηματικός προσδιορισμός χρόνου)

**! τόπο,** Πήγαινε όπου/οπουδήποτε θέλεις. (επιρρηματικός προσδιορισμός τόπου)

**! τρόπο,** Μετά από λίγο καιρό θα χορεύεις όπως χορεύω εγώ. (επιρρηματικός προσδιορισμός τρόπου)

**! ποσό**. Βοηθάει όσο µπορεί. (επιρρηματικός προσδιορισμός ποσού)

**!υπόθεση.** Ετρεχα, σαν να με κυνηγούσαν

**!εναντίωση,** Δε θα πάθουμε τίποτα, όσο κι αν το θέλουν (επιρρηματικός προσδιορισμός εναντίωσης)

Όσο κι αν προσπάθησα, δεν κατάφερα να λύσω το πρόβλημα (επιρρηματικός προσδιορισμός εναντίωσης)

• Οι αοριστολογικές αναφορικές αντωνυµίες και τα αοριστολογικά αναφορικά επιρρήµατα µπορεί να συνοδεύονται από το και να ή κι αν, το οποίο δίνει έµφαση στην αοριστικότητα των αντωνυµιών και των επιρρηµάτων χωρίς να αλλάζει τη σηµασία τους:

Όπου και να / κι αν πας, να µε θυµάσαι.

Όση προσοχή και να / κι αν της δώσεις, δε µένει ευχαριστηµένη.

Όποιος και να / κι αν έρθει, δε µε ενδιαφέρει.

**Επιθετικές Αναφορικές**

Οι επιθετικές αναφορικές προτάσεις εισάγονται με τις αναφορικές αντωνυμίες

**-ο οποίος, η οποία, το οποίο**

**-που**

Πολλές αναφορικές προτάσεις λειτουργούν ως επιθετικοί προσδιορισμοί σε κάποιο ουσιαστικό ή όνομα της κύριας πρότασης. Οι επιθετικές αναφορικές προτάσεις

**Α)**  προσδιορίζουν κάποιο ουσιαστικό , είναι απαραίτητες στο νόημα , δεν μπορούν να παραλειφθούν και λέγονται **προσδιοριστικές. Οι προτάσεις αυτές δεν χωρίζονται με κόμμα από τη πρόταση στην οποία αναφέρονται.**

Β) Δίνουν μια πρόσθετη πληροφορία σχετικά με αυτό, που δεν είναι απαραίτητη για το νόημα και μπορεί να παραλειφθεί. Οι προτάσεις αυτές λέγονται **παραθετικές και χωρίζονται με κόμμα.**

**Επιθετικές Αναφορικές**

|  |  |
| --- | --- |
| **Προσδιοριστικές** | **Παραθετικές** |
| Βοηθούν στον ακριβή προσδιορισμό του..  ουσιαστικού, απαραίτητη  **δεν παίρνουν κόμμα.**  Πέταξαν τα μήλα **που είχαν σαπίσει.**  (Όχι όλα. Μόνο όσα σάπισαν)  Τα παιδιά που κουράστηκαν σταμάτησαν  το παιχνίδι (μόνο αυτά που κουράστηκαν) | Απλά προσθέτουν μια πληροφορία όχι σχετικά με το ουσιαστικό,  **παίρνουν κόμμα**  Το χιόνι**,** που όλοι περιμέναμε**,** δεν έπεσε στην πόλη.  (η πληροφορία δεν είναι απαραίτητη) |

Η βροχή ήρθε τη στιγμή που δεν την περίμενε κανείς.

Η βροχή , που είχε προβλέψει το μετεωρολογικό δελτίο , ήρθε καθυστερημένα.

Χωρίς το Γουτεμβέργιο , που είναι ο εφευρέτης της τυπογραφίας , δεν θα είχαμε σήμερα εφημερίδες.

-Το αναφορικό **που** δεν τονίζεται ενώ το ερωτηματικό **πού** τονίζεται.

Πού το κατάλαβες; Πού θα πας; Είναι φωτιά που δεν καίει , φως που δε φωτίζει.

-Η αντωνυμία οποίος-α-ο συμφωνεί στο γένος και τον αριθμό με τη λέξη που προσδιορίζει. Η πτώση της όμως εξαρτάται από τη συντακτική της θέση στην αναφορική πρόταση. Ονομαστική αν είναι υποκείμενο, αιτιατική αν είναι αντικείμενο και γενική αν είναι ονοματικός προσδιορισμός.

Όποιος πεινάει , καρβέλια ονειρεύεται. (υποκείμενο)

Δεν έχω κάποιον στον οποίο να λέω τον πόνο μου. (αντικείμενο)

Ο άνθρωπος του οποίου το αυτοκίνητο ξέφυγε από την πορεία του……..(ονοματικός προσδιορισμός γεν. κτητική)

-Η αντωνυμία –**οποίος-** δίνει πιο επίσημο τόνο στην έκφραση από το- **που**- και μας βοηθά περισσότερο να καταλάβουμε ποιο όνομα προσδιορίζεται. Κάποιοι, έχοντας τη γνώμη ότι η αντωνυμία ο οποίος ανήκει στην καθαρεύουσα, χρησιμοποιούν, όποτε χρειαστεί, μόνο το που. Αυτό, πέρα από το λάθος, ενδέχεται να δημιουργήσει ασάφεια στο λόγο. Έτσι, **μερικές φορές αντί για το που επιβάλλεται η χρήση της αντωνυμίας ο οποίος, -α, -ο.** Στο παράδειγμα που ακολουθεί, η χρήση του που δημιουργεί ασάφεια και μπορεί αυτό να ερμηνευτεί με έξι τρόπους: **Να η αδερφή του Πέτρου, που μιλούσαμε τις προάλλες.**

**- Οι ενδεχόμενες ερμηνείες:**

Να η αδερφή του Πέτρου, με την οποία μιλούσαμε τις προάλλες. Να η αδερφή του Πέτρου, για την οποία μιλούσαμε τις προάλλες. Να η αδερφή του Πέτρου, στην οποία μιλούσαμε τις προάλλες. Να η αδερφή του Πέτρου, με τον οποίο μιλούσαμε τις προάλλες. Να η αδερφή του Πέτρου, για τον οποίο μιλούσαμε τις προάλλες. Να η αδερφή του Πέτρου, στον οποίο μιλούσαμε τις προάλλες.

**-Μερικά ακόμα παραδείγματα:**

Οι οξιές του δάσους, που κατάστρεψαν... (τις οποίες ή ΤΟ οποίο;}

Τα ψάρια των θαλασσών, που μολύνθηκαν (τα οποία ή οι οποίες;)

Το βιβλιοπωλείο που αγοράσαμε τα βιβλία (το ορθό: από το οποίο)

Δεν ξέρω το λόγο που ήρθες (το ορθό: για τον οποίο)

Ο υπάλληλος που απευθύνθηκα (το ορθό: στον οποίο)

Ο συνάδελφος που δουλεύαμε στο ίδιο γραφείο (το ορθό: με τον οποίο)

**-Να επισημάνετε τις αναφορικές ονοματικές προτάσεις και να προσδιορίσετε το συντακτικό ρόλο της καθεμιάς (τι όρος είναι):**

Όποιος έχει τα γένια έχει και τα χτένια.

Έγινε στη ζωή του ό,τι σχεδίαζε από μικρός.

Μάζεψαν μόνο όσα μήλα ήταν πεσμένα καταγής.

Όποιος κυνηγάει δύο λαγούς δεν πιάνει κανένα.

Το χωριό από το οποίο κατάγομαι είναι ορεινό.

Να φάτε όσο φαγητό θέλετε.

Κάθισε στο θρανίο όποιου συμμαθητή σου θέλεις.

Από την πείνα τους έφαγαν ό,τι βρήκαν μπροστά τους.

Όποιος καθίσει με στραβό το πρωί αλληθωρίζει.

Ό,τι βρέξει ας κατεβάσει.

Βοηθούσα όποιον είχε ανάγκη.

Την Αϊντα, που είναι από τις μελωδικότερες όπερες, τη συνέθεσε ο Βέρντι.

Πίστευε πάντα πως θα ήταν ο νικητής.

Είσαι ό,τι πολυτιμότερο έχουμε.

Τρέμει στην ιδέα πως δε θα πετύχει στις εξετάσεις

Μιλούσε τόσο σιγά, που με δυσκολία τον άκουγα.

Θα κάνω ό,τι θέλω.

Όποιος περνάει στέκεται και κοιτάζει το άγαλμα.

**Να αντικαταστήσεις το «που» με άλλο αναφορικό, με ή χωρίς πρόθεση.**

α. Τα επιχειρήματα που στηρίχτηκε ο συνήγορος δεν ήταν πειστικά.

β. Να η τράπεζα που πήραμε το δάνειο.

γ. Η Θάσος, που παραθερίζαμε πέρσι, είναι καταπράσινη.

δ. Το πλοίο που θα ταξιδέψω σηκώνει άγκυρα σε μία ώρα.

ε. Αυτό είναι το κατάστημα που αγόρασα τον υπολογιστή.

στ. Το χωριό που κατάγομαι είναι ορεινό.

ζ. Εκείνο εκεί στο βάθος της βιτρίνας είναι το βίντεο που ενδιαφέρομαι.

η. Στη σχολή που θα φοιτήσω διδάσκονται ενδιαφέροντα μαθήματα.

**Ότι ή ό,τι; Βάλτε κόμμα όπου χρειάζεται!**

1) Νομίζω ότι η συμπεριφορά του σε προσβάλλει και πρέπει να κάνεις ότι περνάει από το χέρι σου να τον σταματήσεις!

2) Μπορείτε να διαλέξετε ότι θέλετε!

3) Μας εξήγησε ότι δεν ήταν πρόθεσή της να αναμειχθεί στα προσωπικά μας.

4) Ότι κι αν πει, ότι κι αν κάνει από δω και στο εξής, τον πιστεύω ότι μ’ αγαπάει!

**Να συμπληρώσετε τις παροιμίες και να μετατρέψετε κάθε αναφορική πρόταση σε υποθετική όπως στο παράδειγμα: Όποιος φυλάει τα ρούχα του Όποιος φυλάει τα ρούχα του έχει τα μισά. Αν κάποιος φυλάει τα ρούχα του, έχει τα μισά.**

α. Όποιος δε θέλει να ζυμώσει

β. Όποιος δεν έχει μυαλό

γ. Όποιος έχει πολύ πιπέρι

δ. Όποιος κάηκε στο χυλό

**Να βρείτε ποια από τις παρακάτω αναφορικές προτάσεις είναι ονοματική και ποια επιρρηματική:**

*α.* Τα διηγήθηκε όπως έγιναν

β. Μας αρέσει η θάλασσα, που προσφέρει τόσες χαρές

γ. Επισκεφτήκαμε το δάσος που είχε καεί

δ. Κάλεσα στο τηλέφωνο όσους βρήκα.

**Να επισημάνετε και να χαρακτηρίσετε ειδικότερα τις παρακάτω αναφορικές επιρρηματικές προτάσεις:**

α. Ζητάω έναν υπάλληλο, που να χειρίζεται τον υπολογιστή

β. Εξαφανίστηκε, σαν να άνοιξε η γη και τον κατάπιε

γ. θα πάμε όπου θέλετε εσείς

δ. Είναι άνθρωπος ολιγαρκής, που μπορεί να ζει με το τίποτα

ε. Όποια πέτρα κι αν σηκώσεις, από κάτω θα με βρεις

στ. θέλω ένα αυτοκίνητο, που να το χρησιμοποιώ στη δουλειά μου

ζ. Όπως έστρωσες θα κοιμηθείς

η. Το σκυλάκι με κοιτούσε στα μάτια, σαν να ήθελε να μου μιλήσει

θ. Στο τέλος τα 'βαλε μαζί μου, που του προξένεψα τη νύφη

ι. Το 'βαλε στα πόδια, όπως γίνεται συνήθως με τους φοβητσιάρηδες

ία. Δούλευε όσο πιο πολύ μπορούσε

ιβ. Αγαπώ τη γυμναστική, που με βοηθάει να έχω γερό σώμα

ιγ. Όποιος ζητάει τα πολλά χάνει και τα λίγα

ιδ. Αυτό δεν είναι επάγγελμα που να σου εξασφαλίζει τα αναγκαία

ιέ. Όποιος δεν έρθει μαζί μας θα το μετανιώσει

ιστ. Ερχόταν στο σπίτι μας όποια ώρα ήθελε

**Ποιες από τις παρακάτω αναφορικές προτάσεις είναι προσδιοριστικές και ποιες προσθετικές (παραθετικές)' να βάλετε όσα κόμματα είναι απαραίτητα:**

α. Οι βροντές που ακούγονταν από μακριά προμηνούσαν καταιγίδα

β. Επιτέλους ήρθε η βροχή που περίμεναν με αγωνία οι γεωργοί

γ. Η Καλλιόπη που τη φιλοξενούσαμε μια βδομάδα θα μας φύγει αύριο

δ. Ο παππούς μου που έχει πολεμήσει στον πόλεμο του '40 παίρνει ακόμη μέρος

στις παρελάσεις

ε. Τα γαλλικά που τα έμαθα από νωρίς με βοήθησαν στην καριέρα μου

στ. Το βιβλίο που διαβάζω αυτές τις μέρες είναι συγκλονιστικό

ζ. Ο Αλέκος που καθόταν στην άκρη της πλατείας δεν έβλεπε όλους τους ηθοποιούς η. Ο μαέστρος παρατήρησε αυστηρά το χορωδό που φαλτσάρισε

θ. Οι Μούσες που κατοικούσαν στα Πιερία ήταν εννέα

ι. Το σημειωματάριο που μου χάρισε η Αντωνία είναι δερματόδετο

Ι. ΔΕΥΤΕΡΕΥΟΥΣΕΣ ΑΝΑΦΟΡΙΚΕΣ ΠΡΟΤΑΣΕΙΣ

(Ονοματικές και επιρρηματικές)

- Στις προηγούμενες ενότητες έγινε λόγος για τις δευτερεύουσες ονοματικές (ειδι¬κές, βουλητικές, ενδοιαστικές, πλάγιες ερωτηματικές) και για τις δευτερεύουσες επιρρηματικές προτάσεις (αιτιολογικές, τελικές, αποτελεσματικές, χρονικές, υπο-θετικές, εναντιωματικές). Σ' αυτή την ενότητα θα εξεταστούν ξεχωριστά οι αναφο¬ρικές προτάσεις, από τις οποίες άλλες είναι ονοματικές και άλλες επιρρηματικές.

- Οι αναφορικές προτάσεις εισάγονται με αναφορικές αντωνυμίες ή με αναφορικά επιρρήματα: που, ο οποίος, όποιος, όσος, ό,τι... - όπως, όπου, που, σαν να... και μπορεί να είναι:

Α. Ονοματικές

- Μια ονοματική αναφορική πρόταση μπορεί να είναι ό,τι και ένα όνομα (ουσιαστικό ή επίθετο), δηλαδή:

1. Υποκείμενο: Όποιος βιάζεται σκοντάφτει

2. Κατηγορούμενο: «Στην Ελλάδα είσαι ό,τι δηλώσεις»

3. Αντικείμενο: Έφαγαν ό, τι βρήκαν μπροστά τους

4. Προσδιορισμός ομοιόπτωτος, δηλαδή α. Επιθετικός προσδιορισμός:

Έβαλε στο ψυγείο το φαγητό που περίσσεψε (= το περίσσιο)

θα μας μείνει αξέχαστη η δύση που είδαμε χτες (= η χτεσινή) β. Παράθεση:

Μίλησε για την πατρίδα του, που μας ήταν άγνωστη γ. Επεξήγηση (σπάν.):

Η μοναχοκοιμούσα, όπου κοιμάται μοναχή

5. Προσδιορισμός ετερόπτωτος ή εμπρόθετος: Ν' ακούς τη γνώμη όποιου σε αγαπά Κανείς απ' όσους είχαν πιάσει δε γλίτωσε.

Β. Επιρρηματικές

- Οι επιρρηματικές αναφορικές προτάσεις προσδιορίζουν ως επιρρηματικοί προσδιορισμοί την πρόταση από την οποία εξαρτώνται και είναι οι ακόλουθες:

1. Αναφορικές αιτιολογικές:

Ευχαρίστησε την Παναγία, που τον έσωσε από το κακό (= επειδή)

2. Αναφορικές τελικές (φανερώνουν σκοπό):

θέλω μια νοσοκόμα, που να φροντίζει τη γιαγιά (= για να)

3. Αναφορικές αποτελεσματικές ή συμπερασματικές:

Έφτιαξα ένα φαγητό, που να τρώει η μάνα και του παιδιού να μη δίνει (= τέτοιο, ώστε)

4. Αναφορικές υποθετικές (φανερώνουν προϋπόθεση):

«Όποιος πεθάνει σήμερα χίλιες φορές πεθαίνει» (= αν κανείς πεθάνει σήμερα...)

• Οι ονοματικές αναφορικές προτάσεις που είναι υποκείμενα ή αντικείμενα είναι παράλληλα και αναφορικές υποθετικές (βλ. παραπάνω, Α, 1 και 3).

5. Αναφορικές εναντιωματικές ή παραχωρητικές: Ό,τι και αν σου πει, να μην τον πιστέψεις

6. Αναφορικές παρομοιαστικές (αυτές εισάγονται με τα αναφορικά όπως, καθώς και με το σαν να, οπότε εκφράζεται υποθετική παρομοίωση): Κλαίει με το παραμικρό, όπως κάνουν τα παιδιά Έκλαιγε, σαν να ήταν μικρό παιδί (όπως θα έκλαιγε, αν ήταν...)

7. Αναφορικές τοπικές: Σταματούσαμε όπου βρίσκαμε νερό

8. Αναφορικές χρονικές: Να έρθεις όποια ώρα θελήσεις

9. Αναφορικές τροπικές: Να φέρεσαι όπως πρέπει

10. Αναφορικές ποσοτικές: Προσπάθησα όσο περισσότερο μπορούσα

- Οι επιρρηματικές προτάσεις που ανήκουν στα τέσσερα τελευταία είδη είναι πολύ στενά δεμένες με την πρόταση που προσδιορίζουν και δε χωρίζονται από αυτήν με κόμμα.

• Αναφορικές προσδιοριστικές και παραθετικές

- Στις αναφορικές προτάσεις γίνεται η ακόλουθη διάκριση:

1. Προσδιοριστικές (ή αναγκαίοι προσδιορισμοί) ονομάζονται οι αναφορικές προτάσεις που αποτελούν απαραίτητο συμπλήρωμα στο νόημα του όρου τον οποίο προσδιορίζουν και αν παραλειφτούν, δημιουργείται ασάφεια ή αλλάζει το νόημα μια τέτοια πρόταση αποτελεί επιθετικό προσδιορισμό ή απαραίτητο επιρρηματικό προσδιορισμό και δε χωρίζεται με κόμμα: θα μας μείνει αξέχαστη η δύση που είδαμε χτες (= η χτεσινή) (η αναφορική πρόταση είναι απαραίτητος προσδιορισμός-συμπλήρωμα στον όρο η δύση· αν παραλειφτεί, δεν καταλαβαίνουμε για ποιο ακριβώς ηλιοβασίλεμα

γίνεται λόγος).

Πέταξαν τα ροδάκινα που είχαν σαπίσει (= τα σάπια)

(και εδώ η αναφορική πρόταση είναι απαραίτητος προσδιορισμός-συμπλήρωμα

στον όρο τα ροδάκινα· αν παραλειφτεί, θα καταλάβουμε κάτι άλλο: ότι πέταξαν

όλα τα ροδάκινα)

Να φέρεσαι όπως πρέπει

(η αναφορική πρόταση είναι απαραίτητος προσδιορισμός-συμπλήρωμα στο ρήμα

να φέρεσαι)

2. Προσθετικές (ή παραθετικές) ονομάζονται οι προτάσεις που δεν αποτελούν απα-ραίτητο συμπλήρωμα στο νόημα του όρου τον οποίο προσδιορίζουν και αν παρα-λειφτούν, δεν αλλάζει το νόημα1 μια τέτοια πρόταση αποτελεί παράθεση και χωρί¬ζεται πάντα με κόμμα:

Μίλησε για την πατρίδα του, που μας ήταν άγνωστη Πέιάξαν τα ροδάκινα, που είχαν σαπίσει θέλω μια νοσοκόμα, που να φροντίζει τη γιαγιά

(και στις τρεις παραπάνω περιπτώσεις, αν παραλειφτεί η αναφορική πρόταση, δεν αλλάζει το νόημα της πρότασης που προσδιορίζεται)

- ο οποίος - που

-

• Γενική παρατήρηση για τις αναφορικές προτάσεις

- Διαβάζουμε σε βοηθήματα ότι μια αναφορική πρόταση αναφέρεται (αποδίδεται) στον όρο μιας άλλης πρότασης, ο οποίος υπάρχει ή εννοείται· ότι αναπληρώνει τον όρο αυτό" ότι έχει τον ίδιο με αυτόν συντακτικό ρόλο κ.τ.ό. Σχετικά με αυτό το θέμα θα μπορούσε να γίνει το ακόλουθο ξεκαθάρισμα:

Α. Ως προς το ότι μια αναφορική πρόταση αναφέρεται σε όρο που εννοείται, ότι ανα-πληρώνει έναν όρο κτλ., θα μπορούσαμε να παρατηρήσουμε ότι μια αναφορική πρόταση (ονοματική ή επιρρηματική) δεν αντικαθιστά ούτε αναπληρώνει κανέναν άλλον όρο, αλλά είναι η ίδια όρος είναι δηλαδή ό,τι θα ήταν στη θέση της και

1. ένα όνομα (ουσιαστικό ή επίθετο), δηλαδή είναι υποκείμενο, κατηγορούμενο, αντικείμενο, ονοματικός προσδιορισμός (επιθετικός προσδιορισμός, παράθεση, επεξήγηση), ετερόπτωτος προσδιορισμός,

2. ένα επίρρημα, δηλαδή είναι επιρρηματικός προσδιορισμός της αιτίας, του σκοπού, του τόπου κτλ.

— Αν προσπαθήσουμε να βρούμε μήπως πράγματι υπάρχει «εννοούμενος» όρος, που τον αντικαθιστά η αναφορική πρόταση, θα φτάσουμε σε αδιέξοδο και οποιαδήποτε προσπάθεια για χρήση τέτοιου όρου θα καταλήξει σε ασυνταξία. Στο παράδειγμα «Στην Ελλάδα είσαι ό,τι δηλώσεις»

η αναφορική πρόταση είναι κατηγορούμενο στο υποκείμενο (ενν. εσύ) του ρήματος είσαι· δεν μπορούμε να βρούμε καμιά λέξη που να ήταν κατηγορούμενο και να αντι-καταστάθηκε από την αναφορική πρόταση. Το ίδιο θα συμβεί και στο παράδειγμα Να έρθεις όποια ώρα θελήσεις.

\* Εδώ η αναφορική χρονική πρόταση είναι επιρρηματικός προσδιορισμός του χρόνου στο ρήμα να έρθεις· δεν μπορούμε να βρούμε κανένα επίρρημα που να αντικατα-στάθηκε από την αναφορική χρονική πρόταση.

Β. Ως προς το ότι μια αναφορική πρόταση αναφέρεται σε όρο που υπάρχει, αυτό πράγματι συμβαίνει αλλά μόνο με τις ονοματικές αναφορικές προτάσεις που είναι ονοματικοί προσδιορισμοί (επιθετικός προσδιορισμός, παράθεση, επεξήγηση) καθώς και με τις αναφορικές αιτιολογικές, αναφορικές τελικές και αναφορικές αποτελεσματικές προτάσεις (βλ. παραπάνω, Α, 4 και Β, 1,2,3). Παραδείγματα: Άφησα στο τραπέζι το φαγητό που περίσσεψε

(η παραπάνω ονοματική αναφορική πρόταση «αναφέρεται» στο αντικείμενο το φαγητό του ρήματος άφησα και το προσδιορίζει ως επιθετικός προσδιορισμός) θέλω μια νοσοκόμα, που να φροντίζει τον παππού

(εδώ η αναφορική τελική πρόταση «αναφέρεται» στο αντικείμενο νοσοκόμα του ρήμα-τος θέλω και προσδιορίζει την πρόταση ως επιρρηματικός προσδιορισμός του σκοπού).

• Όσα αναφέρονται παραπάνω δεν προορίζονται βέβαια για το μαθητή, αλλά πρέπει να θεωρηθούν ως προσπάθεια για συμβολή στη μελέτη των αναφορικών προτάσεων.